
Narva Linnavalitsuse 11.11.2020. a korralduse nr 798-k „Linna asutuste töökorraldusest“ kehtetuks tunnistamine
1. Asjaolud ja menetluse käik
Narva Linnavalitsuse 11.11.2020. a korraldusega nr 798-k „Linna asutuste töökorraldusest“ otsustati Terviseameti ettepanekust lähtuvalt muuta Narva linna munitsipaalomandis olevate üld- ja huvikoolide ning kultuuri- ja spordiasutuste töökorraldust. Korralduse alusel viidi üldhariduskoolid distantsõppele õle ning peatati kontaktne õppetöö, huvitegevused ja teenuste osutamine huvikoolides ning kultuuri- ja spordiasutustes. Korraldust on korduvalt muudetud tulenevalt Terviseameti ja/või Vabariigi Valitsuse antud haldusaktidest, leevendades kehtestatud piiranguid.

Vabariigi Valitsuse avaldatud info kohaselt jätkuvad piirangud Ida-Virumaal 1. veebruarini ning leevendatakse sisetingimustes toimuva noorsootöö, huvitegevuse, huvihariduse, sportimise ja treenimise keeldu. Praegu on kõik piirangud seoses Covid-19 nakkushaiguse leviku tõkestamisega reguleeritud Terviseameti ja/või Vabariigi Valitsuse antud haldusaktidega ning vajadus kehtestada piiranguid kohaliku omavalitsuse üksuse haldusaktiga puudub. Korraldusega tunnistatakse Narva Linnavalitsuse 11.11.2020. a korraldus nr 798-k kehtetuks alates 18.01.2021. a. Korraldusega sätestatakse, et õppetasu huvikoolides ja osalustasu Narva Kultuurimajas Rugodiv ei võeta. Tasu maksmise kohustusest vabastamine kehtib kuni selle otsuse kehtetuks tunnistamiseni (kontaktse õppetöö ja huvitegevuste taastamiseni).
2 . Õiguslikud alused
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.

2.2 Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
3.1 Tunnistada kehtetuks Narva Linnavalitsuse 11.11.2020. a korraldus nr 798-k „Linna asutuste töökorraldusest“.

3.2 Õppetasu huvikoolides ja osalustasu Narva Kultuurimajas Rugodiv ei võeta.

4. Rakendussätted
4.1 Korraldus jõustub 18.01.2021. a.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

